આમ અતિશય સ્વરૂપવાન એવી અપ્સરા સરીખી હેમવતી દશ વર્ષની થઈ ત્યારે તેની માતા લક્ષ્મીને તેના લગ્નની ચિંતા થવા માંડી, પણ નામદેવને કોઈ જ ચિંતા નથી. કેમ કે તેના આઠેય અંગો સોનું આપતા હતા. લક્ષ્મીએ પોતાના પતિને વિનંતી કરી, “હે સ્વામી ! હવે હેમવતી માટે કોઈ યોગ્ય વર શોધો. શાસ્ત્રમાં પણ લખ્યું છે કે દશ વર્ષ પછી દીકરી રજસ્વાલા થઈ જાય છે અને કન્યાદાનથી આ લોકમાં સર્વ સુખોની પ્રાપ્તિ થાય છે.”